# **ROMÂNIA**

# **JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

Nr. \_\_\_\_ din \_\_\_\_\_\_\_ 2024

### RAPORT DE SPECIALITATE

la proiectul de hotărâreprivind aprobarea Acordului de cooperare între municipiul Câmpulung Moldovenesc, Județul Suceava din România și Orașul Cangzhou, Provincia Hebei din Republica Populară Chineză

Compartimentul juridic primind spre analiză proiectul de hotărâre privind aprobarea Acordului de cooperare între municipiul Câmpulung Moldovenesc, Județul Suceava din România și Orașul Cangzhou, Provincia Hebei din Republica Populară Chineză, menționează următoarele:

Potrivit dispozițiilor art. 89 alin (10) și alin (14) Iniţiativa unităţilor administrativ-teritoriale de a coopera şi de a se asocia cu unităţi administrativ-teritoriale din străinătate, precum şi de a adera la o asociaţie internaţională a unităţilor administrativ-teritoriale va fi comunicată, prin intermediul primarilor, respectiv al preşedinţilor consiliilor judeţene, ministerului cu atribuţii în domeniul afacerilor externe şi ministerului cu atribuţii în domeniul administraţiei publice. Proiectele de acord de cooperare pe care unităţile administrativ-teritoriale intenţionează să le încheie cu unităţile administrativ-teritoriale din alte ţări trebuie transmise spre avizare conformă ministerului cu atribuţii în domeniul afacerilor externe şi ministerului cu atribuţii în domeniul administraţiei publice înainte de supunerea lor spre adoptare de către autorităţile deliberative.

Autorităţile administraţiei publice locale din România pot încheia acorduri de înfrăţire/cooperare cu autorităţile administraţiei publice locale din alte state, prioritar cu autorităţile administraţiei publice locale din statele în care se află comunităţi de români, programe comune culturale, sportive, de tineret şi educaţionale, stagii de pregătire profesională şi alte acţiuni care contribuie la dezvoltarea relaţiilor de prietenie, inclusiv finanţarea acestora.

Ținând cont de avizul Ministerului Afacerilor Externe, Direcția Tratate Internaționale cu nr.G1/1172 și avizul Ministerului Dezvoltării Lucrărilor Publice și Administrației, Direcția Generală Juridică nr.97074/14.05.2024;

Conform art. 129 alin. (2) lit. e) și alin 9 lit.c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Local exercită atribuții privind cooperarea interinstituţională pe plan intern şi extern și hotărăşte, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

SLC/SLC 2 ex.